कहानी बिल्कुल जिंदगी की तरह होती है। शुरुआत और अंत दोनों शुरुआत में ही तय होते हैं। 'हेट स्टोरी' की कहानी भी कुछ ऐसी ही है, जिसमें प्यार से ज्यादा नफरत है। यह फिल्म 'हेट स्टोरी' फ्रैंचाइजी की चौथी फिल्म है। पिछले दिनों 'गोलमाल' फ्रैंचाइजी की भी चौथी फिल्म 'गोलमाल 4' रिलीज हुई है। बेशक, इसे 'हेट स्टोरी' सीरीज का दर्शकों के बीच क्रेज ही कहा जाएगा कि अब इसकी चौथी फिल्म 'हेट स्टोरी 4' रिलीज हो रही है और अब इस सीरीज़ की पांचवी फिल्म को लेकर भी चर्चा है। फिल्म के क्रेज़ का अंदाज़ा इसी बात से लगाया जा सकता है कि सुबह के शो में दर्शकों की खासी तादाद मौजूद थी। फिल्म की कहानी ब्रिटेन में रहने वाले दो भइयों आर्यन खुराना (विवान भटेना) और राजवीर खुराना (करण वाही) की है। रिशमा (इहाना ढिल्लन) आर्यन की गर्लफेंड है। उन्हें अपने ब्रैंड के लिए फ्रेश फेस की तलाश है। राजवीर इसके लिए अपनी पुरानी गर्लफ्रेंड की जगह ताशा (उर्वशी रौतेला) को तलाशता है, लेकिन आर्यन भी उस पर लट्टू हो जाता है। राजवीर और आर्यन का बाप विक्रम खुराना (गुलशन ग्रोवर) बड़ा बिज़नसमैन है, जो कि मेयर का इलेक्शन लड़ रहा है। वह आर्यन को राजवीर और ताशा को दूर रखने की जिम्मेदारी देता है। राजवीर ताशा को चाहता और प्रपोज़ करता है, लेकिन आर्यन उसे बाहर भेजकर ताशा को अपना बना लेता है।  यही नहीं जब रिशमा उन दोनों को साथ देख लेती है, तो वह उसकी जान ले लेता है। इंटरवल के बाद कहानी में नया मोड़ आता है। तो आखिर में ताशा किसकी होती है? यह तो आपको सिनेमा देखकर ही पता लगेगा।फिल्म के डायरेक्टर विशाल पंड्या ने हर बार इस सीरीज़ की फिल्मों में नए कलाकार और नए एंगल डालने की कोशिश की है। इस बार भी उन्होंने नई कोशिश की है। हालांकि इस बार उनकी टीम में कोई भी नामी सितारा मौजूद नहीं है। बावजूद इसके वह नामी फ्रैंचाइजी सीरीज़ का फायदा उठाकर दर्शकों पर प्रभाव छोड़ने में सफल रहे हैं।देखिए, उर्वशी का जबरदस्त बोल्ड अवतारफिल्म का संगीत अच्छा है, तो 'हेट स्टोरी' सीरीज़ की पिछली फिल्मों की तरह हॉट सीन्स की भरमार है। डायरेक्टर ने फिल्म के लिए खूबसूरत लोकेशन तलाशी हैं। फिल्म के जबर्दस्त डायलॉग कई फिल्मों का डायरेक्शन कर चुके मिलाप मिलन झवेरी ने लिखे हैं, जो कि दर्शकों को पसंद आते हैं। अगर आप रोमांटिक थ्रिलर फिल्मों के शौकीन हैं, तो यह फिल्म आपको निराश नहीं करेगी।